CELEX: 52007PC0098
Language: ro
Date: 2007-03-16
Title: Propunere de decizie a Consiliului şi Comisiei privind încheierea protocolului la Acordul de parteneriat şi cooperare între Comunităţile Europene şi statele membre ale acestora, pe de o parte, şi Georgia, pe de altă parte, pentru a ţine seama de aderarea Republicii Bulgaria şi a României la Uniunea Europeană

COMISIA COMUNITĂŢILOR EUROPENE

                                                     Bruxelles, 16.3.2007
                                                     COM(2007) 98 final

                                                     2007/0046 (CNS)

                                         Propunere de

                          DECIZIE A CONSILIULUI ŞI COMISIEI

          privind încheierea protocolului la Acordul de parteneriat şi cooperare între
     Comunităţile Europene şi statele membre ale acestora, pe de o parte, şi Georgia, pe de
       altă parte, pentru a ţine seama de aderarea Republicii Bulgaria şi a României la
                                     Uniunea Europeană

                                    (prezentată de Comisie)

RO                                                                                            RO
 ---pagebreak---                                       EXPUNERE DE MOTIVE

     Acordul de parteneriat şi cooperare (APC) între Comunităţile Europene şi statele membre ale
     acestora, pe de o parte, şi Georgia, pe de altă parte, este un acord „mixt”, care a intrat în
     vigoare la 1 iulie 1999, şi anume înainte de extinderea Uniunii pentru admiterea Republicii
     Bulgaria şi a României. În consecinţă, este necesară elaborarea unui protocol la APC pentru a
     permite noilor state membre să adere la acord, în conformitate cu articolul 6 alineatul (2) din
     Actul de aderare anexat la Tratatul de aderare din data de 25 aprilie 2005.

     La 23 octombrie 2006, Consiliul a autorizat Comisia să deschidă negocieri, în numele
     Comunităţii şi statelor sale membre, cu Georgia în vederea încheierii unui protocol la Acordul
     de parteneriat şi cooperare.

     Negocierile cu Georgia au fost ulterior încheiate. Textul protocolului negociat este inclus în
     anexă.

     Sunt anexate propuneri de (1) o decizie a Consiliului privind semnarea şi punerea în aplicare
     cu titlu provizoriu a protocolului şi (2) o decizie a Consiliului şi Comisiei privind încheierea
     protocolului.

     Comisia propune Consiliului:

     –       să ia o decizie privind semnarea şi punerea în aplicare cu titlu provizoriu a
             protocolului în numele Comunităţii Europene şi statelor sale membre;

     –       să încheie protocolul în numele Comunităţii Europene şi statelor sale membre şi să
             aprobe încheierea protocolului de către Comunitatea Europeană a Energiei Atomice.

RO                                                  2                                                   RO
 ---pagebreak---                                                              2007/0046 (CNS)

                                           Propunere de

                          DECIZIE A CONSILIULUI ŞI COMISIEI

       privind încheierea protocolului la Acordul de parteneriat şi cooperare între
     Comunităţile Europene şi statele membre ale acestora, pe de o parte, şi Georgia,
        pe de altă parte, pentru a ţine seama de aderarea Republicii Bulgaria şi a
                             României la Uniunea Europeană

     CONSILIUL UNIUNII EUROPENE,

     COMISIA COMUNITĂŢILOR EUROPENE,

     având în vedere Tratatul de instituire a Comunităţii Europene, în special articolul 44
     alineatul (2), articolul 47 alineatul (2) ultima teză, articolul 55, articolul 57 alineatul
     (2), articolul 71, articolul 80 alineatul (2), articolele 93, 94, 133 şi 181a, coroborate cu
     articolul 300 alineatul (2) teza a doua şi alineatul (3) primul paragraf,

     având în vedere Tratatul de instituire a Comunităţii Europene a Energiei Atomice, în
     special articolul 101 al doilea paragraf,

     având în vedere Actul de aderare a Bulgariei şi a României, în special articolul 6
     alineatul (2),

     având în vedere propunerea Comisiei1,

     având în vedere avizul Parlamentului European,2

     având în vedere aprobarea Consiliului, acordată în conformitate cu articolul 101 din
     Tratatul de instituire a Comunităţii Europene a Energiei Atomice,

     întrucât:

     (1)    Protocolul la Acordul de parteneriat şi cooperare între Comunitatea Europeană
            şi statele sale membre, pe de o parte, şi Georgia, pe de altă parte, pentru a ţine
            seama de aderarea Republicii Bulgaria şi a României la Uniunea Europeană, a
            fost semnat în numele Comunităţii Europene şi statelor membre ale acesteia la
            data de [DE COMPLETAT DATA] în conformitate cu Decizia nr. ... a
            Consiliului.

     (2)    Până la intrarea sa în vigoare, protocolul a fost aplicat, cu titlu provizoriu, de
            la 1 ianuarie 2007.

     1
             JO
     2
             JO

RO                                                    3                                             RO
 ---pagebreak---      (3)    Protocolul ar trebui încheiat,

     DECID:

                                             Articolul 1

     Protocolul la Acordul de parteneriat şi cooperare între Comunităţile Europene şi
     statele membre ale acestora, pe de o parte, şi Georgia, pe de altă parte, pentru a ţine
     seama de aderarea Republicii Bulgaria şi a României la Uniunea Europeană este
     aprobat prin prezenta decizie în numele Comunităţii Europene, Comunităţii Europene
     a Energiei Atomice şi statelor membre.

     Textul protocolului se anexează la prezenta decizie.

                                             Articolul 2

     Preşedintele Consiliului procedează, în numele Comunităţii şi statelor sale membre, la
     notificarea prevăzută la articolul […] din protocol. Preşedintele Comisiei procedează
     simultan la această notificare în numele Comunităţii Europene a Energiei Atomice.

     Adoptată la Bruxelles,

     Pentru Comisie                                Pentru Consiliu
     Preşedintele                                  Preşedintele

RO                                                   4                                         RO
 ---pagebreak---                                             ANEXĂ

                                          PROTOCOL

     LA ACORDUL DE PARTENERIAT ŞI COOPERARE între Comunităţile Europene şi
      statele membre ale acestora, pe de o parte, şi Georgia, pe de altă parte (APC), privind
                      aderarea Republicii Bulgaria şi a României la APC

     REGATUL BELGIEI,

     REPUBLICA BULGARIA,

     REPUBLICA CEHĂ,

     REGATUL DANEMARCEI,

     REPUBLICA FEDERALĂ GERMANIA,

     REPUBLICA ESTONIA,

     REPUBLICA ELENĂ,

     REGATUL SPANIEI,

     REPUBLICA FRANCEZĂ,

     IRLANDA,

     REPUBLICA ITALIANĂ,

     REPUBLICA CIPRU,

     REPUBLICA LETONIA,

     REPUBLICA LITUANIA,

     MARELE DUCAT AL LUXEMBURGULUI,

     REPUBLICA UNGARĂ,

     REPUBLICA MALTA,

     REGATUL ŢĂRILOR DE JOS,

     REPUBLICA AUSTRIA,

     REPUBLICA POLONĂ,

     REPUBLICA PORTUGHEZĂ,

     ROMÂNIA,

     REPUBLICA SLOVENIA,

RO                                              5                                               RO
 ---pagebreak---      REPUBLICA SLOVACĂ,

     REPUBLICA FINLANDA,

     REGATUL SUEDIEI,

     REGATUL UNIT AL MARII BRITANII ŞI IRLANDEI DE NORD,

     denumite în continuare „statele membre”, reprezentate de Consiliul Uniunii Europene, şi

     COMUNITATEA EUROPEANĂ ŞI COMUNITATEA EUROPEANĂ A ENERGIEI
     ATOMICE,

     denumite în continuare „Comunităţile”, reprezentate de Consiliul Uniunii Europene şi de
     Comisia Europeană,

     pe de o parte, şi

     GEORGIA

     pe de altă parte,

     denumite în continuare „părţile” în sensul prezentului protocol,

     AVÂND ÎN VEDERE dispoziţiile Tratatului între Regatul Belgiei, Republica Cehă, Regatul
     Danemarcei, Republica Federală Germania, Republica Estonia, Republica Elenă, Regatul
     Spaniei, Republica Franceză, Irlanda, Republica Italiană, Republica Cipru, Republica Letonia,
     Republica Lituania, Marele Ducat al Luxemburgului, Republica Ungară, Republica Malta,
     Regatul Ţărilor de Jos, Republica Austria, Republica Polonă, Republica Portugheză,
     Republica Slovenia, Republica Slovacă, Republica Finlanda, Regatul Suediei, Regatul Unit al
     Marii Britanii şi Irlandei de Nord (state membre ale Uniunii Europene) şi Republica Bulgaria
     şi România privind aderarea Republicii Bulgaria şi a României la Uniunea Europeană, semnat
     la Luxemburg la 25 aprilie 2005 şi care intră în vigoare la 1 ianuarie 2007,

     AVÂND ÎN VEDERE noua situaţie apărută în cadrul relaţiilor dintre Georgia şi Uniunea
     Europeană ca urmare a aderării la UE a două noi state membre, care generează oportunităţi şi
     provocări pentru cooperarea dintre Georgia şi Uniunea Europeană,

     ŢINÂND SEAMA DE dorinţa părţilor de a asigura atingerea şi punerea în aplicare a
     obiectivelor şi principiilor APC,

     CONVIN DUPĂ CUM URMEAZĂ:

                                               Articolul 1

     Republica Bulgaria şi România devin părţi la Acordul de parteneriat şi cooperare de instituire
     a unui parteneriat între Comunităţile Europene şi statele membre ale acestora, pe de o parte, şi
     Georgia, pe de altă parte, semnat la Luxemburg la 22 aprilie 1996 şi intrat în vigoare la 1 iulie
     1999 (denumit în continuare „acordul”), şi adoptă şi iau notă, în acelaşi mod ca şi celelalte
     state membre ale Comunităţii, de textele acordului, ale declaraţiilor comune, ale schimburilor

RO                                                  6                                                    RO
 ---pagebreak---      de scrisori şi ale declaraţiei Georgiei anexate la actul final semnat la aceeaşi dată, precum şi
     de protocolul la acord din 30 aprilie 2004, care a intrat în vigoare la 1 martie 2005.

                                                Articolul 2

     Prezentul protocol este parte integrantă a acordului.

                                                Articolul 3

     1.       Prezentul protocol este aprobat de Comunităţi, de Consiliul Uniunii Europene în
              numele statelor membre şi de Georgia în conformitate cu procedurile proprii ale
              acestora.

     2.       Fiecare parte comunică celeilalte îndeplinirea procedurilor corespunzătoare
              menţionate la alineatul anterior. Instrumentele de aprobare se depun la Secretariatul
              General al Consiliului Uniunii Europene.

                                                Articolul 4

     1.       Protocolul intră în vigoare în prima zi a primei luni după data depunerii ultimului
              instrument de aprobare.

     2.       Până la intrarea sa în vigoare, prezentul protocol se aplică, cu titlu provizoriu, de la 1
              ianuarie 2007.

                                                Articolul 5

     1.       Textele acordului, actului final şi tuturor documentelor anexate la acesta, precum şi
              protocolul la acord din 30 aprilie 2004 sunt redactate în limbile bulgară şi română.

     2.       Acestea sunt anexate la prezentul protocol şi sunt egal autentice cu textele în celelalte
              limbi în care au fost redactate acordul, actul final şi toate documentele anexate la
              acesta, precum şi protocolul la acord din 30 aprilie 2004.

                                                Articolul 6

     Prezentul protocol este redactat în două exemplare în limbile bulgară, cehă, daneză, engleză,
     estonă, finlandeză, franceză, germană, greacă, italiană, letonă, lituaniană, maghiară, malteză,
     neerlandeză, polonă, portugheză, română, slovenă, slovacă, spaniolă, suedeză şi georgiană,
     textele în fiecare limbă fiind egal autentice.

     Adoptat la.... la data de .... anul 2007

     PENTRU STATELE MEMBRE

     PENTRU COMUNITĂŢILE EUROPENE

     PENTRU GEORGIA

RO                                                   7                                                     RO